Syrhämä

Syrhämä on suomalainen lastenohjelma, jota tehtiin kaksi tuotantokautta vuosina 2003–2005. Ensimmäinen tuotantokausi esitettiin 2003–2004 ja toinen 2005. Myöhemmin sarjan jaksoja on esitetty useita kertoja, mm. 2008–2009, 2013, 2017 ja 2018. Sarjaa on esitetty myös Ruotsissa tekstitettynä.

 Juoni 
Tarina kertoo Syrhämästä, maasta, joka sijaitsee tunnetun maailman hämärillä syrjäseuduilla. Herjävuorten Silmitön sääsi hallitsee pahuuden voimalla Syrhämää ja on vanginnut Velho Valveen. Jokaisessa jaksossa seikkailee kolmen 9-vuotiaan lapsen joukkue, joka yrittää selviytyä ketteryyttä, nokkeluutta ja näppäryyttä vaativista tehtävistä. Ohjelmassa Kettu toimii lasten kanssa pelastaakseen Syrhämän Silmittömän Sääsken pahoilta aikeilta. 

Toisella tuotantokaudella Valve on kadonnut ja Silmitön sääski vangitsee Pajupuron asukkaat. Syrhämään saapuu Seppä, joka voi takoa tulesta luotteen – mahtiesineen, joka voi murtaa Silmittömän sääsken valtaa. Luotteen syntyyn tarvitaan neljä elementtiä: maata, ilmaa, tulta ja vettä. Jotta luote voidaan takoa tulesta, lasten on haettava puuttuva elementti Konnasuolta.

 Hahmot 
Kettu: Kettu on velho Valveen uskollinen kannattaja. Hän auttaa kaukomaiden lapsia heidän tehtävissään.

Silmitön Sääski: Sääskien johtaja ja voimavelho, joka nousi Syrhämän hallitsijaksi katalin keinoin ja vangitsi hyvän velho Valveen. Hän on ainut sääski, joka puhuu ihmisten kieltä ja joka ei käytä huppua. Hän ei koskaan poistu linnastaan Herjävuorilta, vaan tarkkailee usein Syrhämän tapahtumia näkyvetensä kautta.

Kaukomaiden lapset: Kaukomaiden lapset tulevat Syrhämään auttamaan velho Valveen kirjoittamien viestien kautta. Myöhemmin toisella kaudella he auttavat Seppää vapauttamaan Silmittömän Sääsken vangitsemat Pajupuron kylän asukkaat. Jokaisessa jaksossa on eri lapset.

Mäkärä: Silmittömän Sääsken apuri. Isojalkainen ja melko kömpelö. Ei esiinny toisella kaudella.

Sääsket: Sääsket ovat Silmittömän Sääsken johtama suuri armeija. Sääskillä on yllään suuri kaapu ja pitkät kynnet, eivätkä ne ole erityisen viisaita. Sääsket eivät osaa ihmisten kieltä, ne vain ääntelevät ja sihisevät.

Kaarne: Entisistä metsistä kotoisin oleva Silmittömän Sääsken palvelija, joka ratsastaa mustalla hevosella. Kaarne ei puhu ollenkaan isännälleen tekemänsä vaitiolovelvollisuuden vuoksi. Syrhämästä kertovassa dokumentissa "Muistatko Syrhämän", ohjelman luoja Silja Sillanpää kertoi Kaarnen olevan Syrhämässä asuvan Ketun sisar.

Velho Valve: Syrhämän hyvä voimavelho, jonka Silmitön Sääski vangitsi Herjävuorten tyrmään. Kettu ja kaukomaiden lapset voivat kuitenkin lähettää esineitä hänelle Maan korvessa löytyvän Oikokomeron kautta.

Puksu: Syrhämän kulkukauppias, joka myy kaikenlaista tavaraa, jonka käyttötarkoituksesta ei voi aina olla varma. Toisella kaudella hän välttyi vangitsemiselta, kun hänen sallittiin perustaa Pajupuroon puoti kallista vuokraa vastaan.

Maltti: Syrhämän ennustaja, joka tunnetaan hänen käsitervehdyksestään. Hän tietää kaiken entisestä, nykyisestä ja tulevasta. Hän usein testaa kaukomaiden lasten tarkkaavaisuutta lukemalla opettavaisia tarinoita Tietämys-nimisestä kirjasta tai laittamalla näitä ratkaisemaan tehtäviä Katsomus-nimisestä kirjasta.

Kinahmi: Kinahmi on Pajupuron kylän viekasmielinen asukas. Toisella kaudella hän vartioi Vangittujen varastoa. 

Risu: Majatalon isäntä, joka pelästyy aina nähdessään lapsia, koska pelkää näiden läsnäolon houkuttelevan sääskiä paikalle. Oli toisella kaudella vankina Herjävuorilla

Usva: Neito, jonka tehtävä on opastaa kaukomailta saapuneet lapset Usvarannasta Ketun luokse ja johdattaa nämä myös Oikokomerolta takaisin kotiin.

Vahatukko: "Metsän ukko ja Maan korven portin lukko". Hän vartioi Maan korpeen vievää Korvenrajan porttia.

Kipinä: Kuljettaa vaunuillaan tavaroita valtakunnasta toiseen. Hän myös auttaa kaukomaiden lapsia palaamaan tehtävän jälkeen kotiin, mikäli tehtävän aikana ei tarvitse käydä Oikokomerolla. Oli toisella kaudella vankina Herjävuorilla.

Seppä: Kallion vahva mies, joka velho Valveen kadottua päätti toisella kaudella auttaa Silmittömän Sääsken vallan lopullisessa murtamisessa takomalla luotteiksi kutsuttuja mahtiesineitä, jotka pala palalta heikentäisivät Silmitöntä Sääskeä.

Konniainen: Konnasuon vartija, joka säilyttää lokeroissaan puuttuvaa elementtiä. Elementin saamiseksi on ratkaistava Konniaisen haaste.

 Rooleissa 
 Silja Sillanpää – Kettu
 Aksu Piippo – Puksu, Maltti
 Ville Mononen – Seppä
 Heikki Hagman – Risu, Vahatukko, Kertoja (2. kausi), sääski, Konniainen (ääni)
 Johanna Ala-Siurua – Kinahmi
 Kirsi Kärnä – Mäkärä
 Eriikka Magnusson – Valve
 Eeva Sillanpää – Kaarne
 Ola Tuominen – Silmitön Sääski
 Aija Logren – Sääski
 Väinö Vainio – Kertoja (1. kausi)

Tamperelaisen Tukkateatterin jäsenet esiintyivät sarjassa mm. sääskien ja Pajupuron kyläläisten rooleissa.

 Jaksot 

 Kausi 1 
Jakso nro  Jakso  Esitys  1  Koodiavain   2  Rääky  7. joulukuuta 2003 3  Velhon pyyntö  14. joulukuuta 2003 4  Muskelimuki  21. joulukuuta 2003 5  Kummia lukuja kaukomailta  28. joulukuuta 2003 6  Kirjeen kuljettajat  3. tammikuuta 2004 7  Painajaisia  10. tammikuuta 2004 8  Tuoreimmat loitsut  17. tammikuuta 2004 9  Kirjesalaisuus  24. tammikuuta 2004 10  Pelon haju  31. tammikuuta 2004 11  Viesti Valveelle  7. helmikuuta 2004 12  Rohkea rokan syö  14. helmikuuta 2004 13  Unettomuustaika  21. helmikuuta 2004 14  Haukkujauhe  28. helmikuuta 2004 15  Myrkkysade  6. maaliskuuta 2004 16  Hukkahakku  13. maaliskuuta 2004 17  Hippu, rippu ja nippu  20. maaliskuuta 2004 18  Ikuiset pilvet  27. maaliskuuta 2004 19  Itkulitku  3. huhtikuuta 2004 20  Mahtavimpien kruunu  10. huhtikuuta 2004 21  Umpipuu  17. huhtikuuta 2004 22  Jäljet kertovat  24. huhtikuuta 2004 23  Varastettu tieto  1. toukokuuta 2004 24  Taikinanäppi  8. toukokuuta 2004 25  Kateuskahvi  15. toukokuuta 2004 26  Kutiskon kulta-aarre  22. toukokuuta 2004 27  Tylstymätön saha  29. toukokuuta 2004 28  Entisten metsien jalokivet  4. syyskuuta 2004 29  Käärmekivi  11. syyskuuta 2004 30  Arkkuvarkaat  18. syyskuuta 2004 31  Kinahmi kateissa  25. syyskuuta 2004 32  Kinahmi huijaa  2. lokakuuta 2004 33  Ilkihillo  9. lokakuuta 2004 34  Katkeamaton narli  16. lokakuuta 2004 35  Toivottomuusnekut  23. lokakuuta 2004 36  Muuttuvainen  30. lokakuuta 2004 37  Salaperäiset säkit  6. marraskuuta 2004 38  Maan korven varjot  13. marraskuuta 2004 39  Laiskuuslakritsi  20. marraskuuta 2004 40  Muuttuvaisen uudet seikkailut  27. marraskuuta 2004

 Kausi 2 
 Jakso nro  Jakso  Esitys   41  Sysisimppu  4. joulukuuta 2004  42  Virkovarpu  11. joulukuuta 2004  43  Kapulehti  18. joulukuuta 2004 44  Koskiliskon nahka  2. tammikuuta 2005 45  Hako  9. tammikuuta 2005 46  Lapokyy  16. tammikuuta 2005 47  Silkkikiitäjän siipi  23. tammikuuta 2005 48  Hieta  30. tammikuuta 2005 49  Erämaiden hiekka  6. helmikuuta 2005 50  Vesivalot  13. helmikuuta 2005 51  Luotolinnun muna  20. helmikuuta 2005 52  Mura  27. helmikuuta 2005 53  Revon hammas  6. maaliskuuta 2005 54  Hiien hirven harja  13. maaliskuuta 2005 55  Konnan kynsi  20. maaliskuuta 2005 56  Puhurikukka  27. maaliskuuta 2005 57  Jähyjäkälä  3. huhtikuuta 2005 58  Liekkililja  10. huhtikuuta 2005 59  Umpiputki  17. huhtikuuta 2005 60  Pehkiö  24. huhtikuuta 2005 61  Sykkäsammal  1. toukokuuta 2005 62  Onnenoksa  8. toukokuuta 2005 63  Kipunakivi  15. toukokuuta 2005 64  Maan korven multa  22. toukokuuta 2005 65  Lentohiekka  29. toukokuuta 2005 66  Sulkkuniitti  5. kesäkuuta 2005 67  Kosken kupla  12. kesäkuuta 2005 68  Varpapuu  19. kesäkuuta 2005 69  Punapurren hanka  26. kesäkuuta 2005 70  Naljasilmän nokkaluu  3. heinäkuuta 2005 71  Tuuliheinä  10. heinäkuuta 2005 72  Herjävuorten viima  17. heinäkuuta 2005 73  Umpilaine  24. heinäkuuta 2005 74  Voalu  31. heinäkuuta 2005 75  Uikun untuva  7. elokuuta 2005 76  Retukan reisiluu  14. elokuuta 2005 77  Kosken kähy  21. elokuuta 2005 78  Risteämän ristituuli  28. elokuuta 2005 79  Herjävuorten laavakivi  4. syyskuuta 2005 80  Kolukivi  11. syyskuuta 2005

 Katso myös 
 Hui hai hiisi

 Lähteet 
 http://yle.fi/vintti/yle.fi/syrhama/ 
 http://yle.fi/vintti/yle.fi/syrhama/kirja1/ 
 http://areena.yle.fi/tv/1993079 
 http://www.imdb.com/title/tt0768820/
 http://tukkateatteri.fi/ohjelmisto/esitysarkisto/syrhama/
https://yle.fi/aihe/artikkeli/2021/04/28/muistatko-syrhaman 

Luokka:Suomalaiset televisiosarjat
Luokka:Yle TV2:n televisio-ohjelmat